钦定古今图书集成/理学汇编/学行典/第195卷 > 蔡丕承
## 钦定古今图书集成/理学汇编/学行典/第195卷 > 蔡丕承

按《新昌县志》：“蔡丕承，字继广，性聪明，涉猎经史，善诗
文，纯孝出自天植。父嘉谋，正统初，戍辽东金川卫，承
痛思，日夜涕泣，奋志励学，将禄仕以迎其父，未几，父
病卒。丕承闻之，哀毁几绝，衰绖徒步至辽东，得父尸，
抱哭又几绝，扶柩归葬，乡名士咸为诗歌赠美之。由
岁贡授九江府德化县教谕，正己以率人，有苏湖安”
定风，成就发科为名卿者甚多，皆推本教泽，立碑纪
去思。葬王婆亭，刘忠器撰《志》。